TVT โบรกฯชี้ปัจจัยพื้นฐานแข็งแกร่งแถมปัจจัยบวกดีล M&A หนุนแนะซื้อ
TVT แนวโน้มผลประกอบการไตรมาส 4/58 ยังเป็นไปตามคาดฟื้นตัวก้าวกระโดด 95% เทียบไตรมาสก่อนหน้าเป็น 18 ล้านบาท จาก (1) รับรู้งานจ้างผลิตละครช่อง 3HD 2 เรื่อง และ (2) รายการทีวีที่ออกอากาศอยู่เดิมมีรายได้ค่าโฆษณาฟื้นตัวตามฤดูกาล ขณะที่การเจรจาทำ M&A ยังเป็นไปตามแผน
15 ธ.ค. 2558

บล.โนมูระ พัฒนสิน ระบุในบทวิเคราะห์ (15 ธ.ค.) ว่า บริษัท ทีวี ธันเดอร์ จำกัด (มหาชน) หรือ TVT แนวโน้มผลประกอบการไตรมาส 4/58 ยังเป็นไปตามคาด ฟื้นตัวก้าวกระโดด 95% เทียบไตรมาสก่อนหน้าเป็น 18 ล้านบาท จาก (1) รับรู้งานจ้างผลิตละครช่อง 3HD 2 เรื่อง และ (2) รายการทีวีที่ออกอากาศอยู่เดิมมีรายได้ค่าโฆษณาฟื้นตัวตามฤดูกาล
ขณะที่การเจรจาทำ M&amp;A ยังเป็นไปตามแผน คาดปิดดีล (เล็ก) ได้ 1 บริษัทภายในปลายปีนี้ถึงต้นปีหน้า และอีก 1 บริษัท (ใหญ่) คาดปิดดีลได้กลางปีหน้า ส่วนรายการทีวีใหม่ปีหน้าเบื้องต้นน่าจะได้รายการใหม่เพิ่มแล้ว 7-8 รายการ (ทั้งขายโฆษณาเองและรับจ้างผลิต) ยังคงคาดกำไรปี 59 เติบโตกว่า 118% เทียบช่วงเดียวกันของปีก่อนเป็น 92 ล้านบาท (หากไม่รวมดีล M&amp;A 2 ดีลคาดกำไร 72 ล้านบาท) มองราคาหุ้นที่ปรับตัวลงตามภาวะตลาดเป็นโอกาสเข้าลงทุน แนะนำ BUY ราคาเป้าหมาย 3.44 บาท